同姪伯通端杲效盧仝體
作者：范浚
朝代：宋

paragraphs: 一春癡癖門長扃，兩耳不聞鶗鴂聲。
不知東南風，掃盡紅紫英。
行行點檢桃李徑，但見樹子青冥冥。
門前水流渠，照灼鬚眉清。
科斗游其間，脚股各已生。
渠旁草鬰鬰，草底蚯蚓鳴。
韵如抽繭絲，幽咽得我聽。
念此瑣細物，隨時變音形。
黄河赤鯉或點額，老驥塞默長羈纓，嗟嗟世路真難行。